Glassmanet

Glassmanet er en manet som er svært vanlig i alle hav. Den finnes også langs hele norskekysten, og er lett å kjenne igjen på de fire ringene, som er manetens kjønnsorganer. Denne maneten har ganske korte tentakler med lite neslegift, og kan trygt holdes i hånden. Den ernærer seg av plankton som tentaklene fører fram til munnåpningen. Den inneholder mellom 97-99% vann. 

Glassmaneten spiser plankton som beveger seg med havstrømmene. Forplantning skjer ved at de voksne medusene slipper ut kjønnscellene i vannet. Befruktede egg utvikler seg til en planulalarve som etter hvert slår seg ned på bunnen og vokser opp til en polypp. Polyppen kan reprodusere ukjønnet ved å danne nye polypper ved knoppskyting, eller danne nye kjønnede meduser ved strobilering.

Referanser

Se også 
 Kubemaneter
 hydrozoer
 Stormaneter (med glassmanet og brennmanet som er de to mest kjente manetene i Norge)
 kammaneter

Eksterne lenker 
 

Nesledyr
Nesledyr formelt beskrevet i 1758
Dyr formelt beskrevet av Carl von Linné